OpenLLM-France/wikimedia huggingface dataset:
# Nürnberger Versicherungscup 2014

El Torneig de Nuremberg 2014, oficialment conegut com a Nürnberger Versicherungscup 2014, és un esdeveniment de tennis femení sobre terra batuda que pertany als International Tournaments de la WTA. La segona edició del torneig es va celebrar entre el 16 i el 24 de maig de 2014 a Nuremberg, Alemanya.
La tennista canadenca Eugenie Bouchard va guanyar el primer títol de la seva carrera. La txeca Karolína Plíšková va disputar ambdues finals però només es va poder imposar en la de dobles.

## Quadre individual femení

| 2a ronda | 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final | Final |
| 1 | A. Kerber | 6 | 7 | |
| WC | A-L. Friedsam | 2 | 6$^0$ | | 1 | A. Kerber | 6⁵ | 4 | |
| | A. Van Uytvanck | 6⁵ | 3 | | | K. Plíšková | 7 | 6 | |
| | K. Plíšková | 7 | 6 | | | | | | | | K. Plíšková | 2 | 6 | 6 |
| 4 | E. Svitolina | 7 | 6 | | | | | | | 4 | E. Svitolina | 6 | 1 | 2 |
| Q | B. García Vidagany | 6$^4$ | 3 | | 4 | E. Svitolina | 6 | 6 | | | | | | |
| | M. Barthel | 6 | 6 | | | M. Barthel | 4 | 4 | | | | | | |
| 8 | A. Beck | 2 | 4 | | | | | | | | | | | | | K. Plíšková | 2 | 6 | 3 |
| 7 | C. Garcia | 7 | 5 | 6 | | | | | | | | | | | 2 | E. Bouchard | 6 | 4 | 6 |
| | D. Pfizenmaier | 5 | 7 | 3 | 7 | C. Garcia | 7 | 4 | 4 | | | | | |
| | K. Knapp | 6 | 6 | | | K. Knapp | 6⁹ | 6 | 6 | | | | | |
| | P. Hercog | 3 | 3 | | | | | | | | K. Knapp | 4 | 3 | |
| 6 | K. Nara | 4 | 2 | | | | | | | 2 | E. Bouchard | 6 | 6 | |
| | I. Xvédova | 6 | 6 | | | I. Xvédova | 6$^3$ | 6⁶ | | | | | | |
| Q | A. Rodionova | 0 | 1 | | 2 | E. Bouchard | 7 | 7 | |
| 2 | E. Bouchard | 6 | 6 | | | | | | |

## Quadre dobles femenins

| Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Final | Final | Final | Final |
| 1 | Liezel Huber Lisa Raymond | 6 | 6 |
| | Kristina Barrois Eleni Daniïlidu | 2 | 4 | 1 | Liezel Huber Lisa Raymond | 2 | 6$^7$ |
| 4 | Oksana Kalàixnikova Katarzyna Piter | 4 | 6$^7$ | | Michaëlla Krajicek Karolína Plíšková | 6 | 7 |
| | Michaëlla Krajicek Karolína Plíšková | 6 | 7 | | | | | Michaëlla Krajicek Karolína Plíšková | 6 | 4 | [10] |
| | Kimiko Date-Krumm Caroline Garcia | 7 | 6 | | | | | Raluca Olaru Shahar Pe'er | 0 | 6 | [6] |
| 3 | Shuko Aoyama Sandra Klemenschits | 6² | 2 | | Kimiko Date-Krumm Caroline Garcia | 2 | 2 |
| | Raluca Olaru Shahar Pe'er | 6 | 6 | | Raluca Olaru Shahar Pe'er | 6 | 6 |
| | Anna-Lena Grönefeld Antonia Lottner | 4 | 3 | | | | |

## Enllaços externs

* Lloc web oficial (alemany) (anglès)
* Quadre individual femení PDF
* Quadre dobles femenins PDF
Nuremberg :
2013
2014
2015
2016
2017
2018
2019 :
WTA Tour 2014
< 2013
2015 > :
WTA Finals, Singapur  · WTA Tournament of Champions, Sofia :
# Hugo Benioff

Hugo Benioff (Los Angeles, 14 de setembre de 1899 - Los Angeles, 29 de febrer de 1968) va ser un sismòleg nord-americà i professor a l'Institut Tecnològic de Califòrnia. Se'l recorda sobretot pel seu treball en la cartografia de la ubicació dels terratrèmols profunds a l'oceà Pacífic.
Benioff va néixer a Los Angeles. El seu pare era un immigrant jueu de Kíiv a l'Imperi Rus i la seva mare una luterana de Suècia. Després de graduar-se al Pomona College l'any 1921, Benioff va començar la seva carrera amb la idea de ser astrònom i va treballar durant un temps a l'Observatori de Mount Wilson, però quan va descobrir que els astrònoms treballen de nit i dormen de dia, ràpidament va passar a la sismologia. Es va incorporar al Laboratori Sismològic l'any 1924 i es va doctorar per l'Institut Tecnològic de Califòrnia el 1935.
Benioff és conegut com un pioner en el disseny d'instruments de terratrèmols. Un dels seus primers instruments, creat el 1932, va ser el sismògraf Benioff, que detecta el moviment de la terra; aquests instruments s'utilitzen ara a tots els països del món. Igualment famós és l'instrument de tensió Benioff, que registra l'estirament de la superfície terrestre. Un dels seus èxits més recents va ser una versió refinada de l'antic sismògraf Benioff que ha donat als sismòlegs més coneixements sobre la causa dels terratrèmols molt profunds.
Benioff va notar que les fonts del terratrèmol s'enfonsen més sota la placa tectònica dominant que s'allunyava de la rasa en una zona de subducció. Es va adonar que aquest conjunt inclinat de fonts de terratrèmols indica la posició de la part de la placa que ja s'ha subduït. Per tant, aquest patró de terratrèmols es coneix com a zona de Wadati-Benioff.
Des de principis dels anys 30, Benioff també va treballar en la creació d'instruments musicals elèctrics; en particular un piano, un violí i un violoncel. Va continuar desenvolupant aquests instruments durant la resta de la seva vida, treballant durant més de dues dècades amb la pianista Rosalyn Tureck i també, cap al final de la seva vida, amb la Baldwin Piano Company. Va ser elegit membre de l'Acadèmia Americana de les Arts i les Ciències el 1958.

## Referències

* ↑ Press, Frank. «Victor Hugo Benioff». National Academy of Sciences. [Consulta: June 13, 2011].
* ↑ «Book of Members, 1780–2010: Chapter B». American Academy of Arts and Sciences. [Consulta: June 13, 2011].
# Seu Estrabó

Luci Seu Estrabó (en llatí: Lucius Seius Strabo o llatí: Lucius Aelius Strabo) va ser un cavaller romà que era prefecte del pretori al final de l'època d'August i a inicis del regnat de Tiberi.
El primer any amb Tiberi, va agafar al seu fill Luci Eli Sejà com a lloctinent. Després d'un any, Tiberi el va enviar com a governador a Egipte i el seu fill va assolir el comandament únic dels pretorians i va arribar a tenir un gran poder. Un altre fill seu, Luci Seu Tuberó, va ser cònsol sufecte l'any 18 amb Germànic Cèsar.

## Referències

* ↑ [https://quod.lib.umich.edu/m/moa/acl3129.0003.001/930?rgn=full+text;view=image;q1=Strabo%2C+SeiusSmith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+Little,+Brown+&+Comp.,+1867,+p. 922. ]
# Vevay

Vevay és una població dels Estats Units a l'estat d'Indiana. Segons el cens del 2000 tenia 1.735 habitants.

## Demografia

Segons el cens del 2000, Vevay tenia 1735 habitants, 719 habitatges, i 437 famílies. La densitat de població era de 452,6 habitants/km².
Dels 719 habitatges en un 29,3% hi vivien nens de menys de 18 anys, en un 40,2% hi vivien parelles casades, en un 16,6% dones solteres, i en un 39,1% no eren unitats familiars. En el 33,8% dels habitatges hi vivien persones soles el 15,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,29 i el nombre mitjà de persones que vivien en cada família era de 2,92.
Per edats la població es repartia de la següent manera: un 24,4% tenia menys de 18 anys, un 9,1% entre 18 i 24, un 25,2% entre 25 i 44, un 22% de 45 a 60 i un 19,2% 65 anys o més.
L'edat mediana era de 38 anys. Per cada 100 dones de 18 o més anys hi havia 77,2 homes.
La renda mediana per habitatge era de 27.448 $ i la renda mediana per família de 32.857 $. Els homes tenien una renda mediana de 28.068 $ mentre que les dones 20.167 $. La renda per capita de la població era de 15.477 $. Entorn de l'11,4% de les famílies i el 15,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Vevay». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Vevay». American Fact Finder. Oficina del Cens dels Estats Units, 12-01-2010.
# Cush

«Cush» té aquests significats:
* Personatge bíblic: Vegeu Cuix
* Antic regne africà: Vegeu Regne de Cuix
# Eduard Giménez i Gràcia

Eduard Giménez i Gràcia (Mataró, 2 de juny de 1940) és un tenor lírico-lleuger català de carrera internacional, destacant en papers belcantistes de Rossini i Donizetti.

## Biografia

Va estudiar música a l'Escola Municipal de Música de Barcelona, amb la professora Carme Braconsde Colomer. Després, va continuar estudiant a Milà, amb Vladimiro Badiali. En començar els anys seixanta, encara com a afeccionat, canta a Mataró la seva primera Lucia di Lammermoor. En la temporada 1962-1963, en una funció benèfica, cantà al Palau de la Música de Barcelona La Traviata.
Guanyà el concurs internacional de cant Acchille Peri; el premi incloïa cantar en el Teatro municipale di Reggio de l'Emília en febrer de 1967 amb L'elisir d'amore, que representà el seu debut professional. Aquest títol esdevindrà l'obra que més cantarà i que més fama li donarà.
El 1963 debutà al Gran Teatre del Liceu i continua la temporada 1970- 1971 amb L'elisir d'amore, amb Maddalena Bonifacio, i el mateix any cantarà l'obra al Teatro alla Scala (Milà), amb Adriana Maliponte i Renato Capecchi. En 1971 canta al Teatro de la Zarzuela de Madrid Il barbiere di Siviglia de Rossini, i en 1973, a Viena, La traviata.
Fou un cantat habitual al Liceu, on interpretà obres com Il matrimonio segreto de Cimarosa, en dues temporades, i òperes de Mozart, Rossini, Donizetti, Verdi, Bellini i Duni. En 1975-76 hi cantà Don Gil de Alcalá de Manuel Penella. En 1977, canta el Carlo de Linda di Chamounix, òpera molt poc representada arreu llavors. També hi cantarà Maria Stuarda, amb Montserrat Caballé, La Cenerentola i L'elisir d'amore (1980) i Cançó d'amor i de guerra (1983). A València cantà Les Pêcheurs de perles de Bizet (1979) i Don Pasquale (1980) i a Madrid, Il barbiere di Siviglia (1980, que també canta a Oviedo) i L'arbore di Diana de Martín i Soler (1980).
En 1984, canta al Teatro Rossini de Pesaro, en el marc del prestigiós Festival Rossini, el paper de Belfiore a Il viaggio a Reims, compartint cartell amb Katia Ricciarelli, Cecilia Gasdia, Lella Cuberli, Lucia Valentini, Francisco Araiza, Ruggero Raimiondi i Samuel Ramey, amb direcció de Claudio Abbado.
Des de 1984, fa classes de cant al Conservatori del Liceu de Barcelona. Ha enregistrat obres com Il viaggio a Reims de Rossini i Le nozze di Figaro de Mozart, i sarsueles com La legió d'honor de Martínez Valls, Las hilanderas i La Dolorosa de Josep Serrano.

## Referències

* 1 2 3 4 5 6 «Eduard Giménez i Gràcia». Gran Enciclopèdia Catalana. Barcelona: Grup Enciclopèdia Catalana.
* 1 2 3 4 «Eduard Giménez» (en castellà). Barcelona: FUNDACIÓ CONSERVATORI DEL LICEU, 2018. [Consulta: 1r novembre 2021].
# Regió amb Estatut Especial

Regió amb Estatut Especial, a Itàlia, és una regió que gaudeix d'una forma particular d'autonomia amb estatut, segons preveu l'article 116 de la Constitució italiana. Les regions amb estatut especial es contraposen a les d'estatut ordinari per la forma i condicions d'autonomia que es determina a la constitució. No obstant això, la Regió sempre és un ens que gaudeix d'autonomia respecte a l'estat.

## Estatut regional

Les formes particulars i condicions d'autonomia d'una regió amb estatut particular són fixades al seu estatut, considerat especial, que marca les competències. La principal diferència entre estatut especial i regional ordinari (de dret comú) és que mentre que l'estatut ordinari és adoptat i modificat amb llei regional, l'especial ho és amb llei constitucional. La reforma del títol V de la Constitució italiana de 2001 ha augmentat i potenciat les competències de les regions amb estatut ordinari, de manera que hom parla d'una reducció de l'autonomia de les regions amb estatut especial.

## Regions amb estatut especial

* Sicília, llei constitucional núm 2 de 26 de febrer de 1948
* Sardenya, llei constitucional núm 3 de 26 de febrer de 1948
* Vall d'Aosta, llei constitucional núm 4 de 26 de febrer de 1948
* Trentino-Tirol del Sud, llei constitucional núm 5 de 26 de febrer de 1948
* Friül-Venècia Júlia, llei constitucional núm 1 de 31 de gener de 1963
Quatre regions autònomes van ser instituïdes per l'Assemblea constituent en 1948. El primer estatut especial concedit va ser el de Sicília, el 15 de maig de 1946 pel Reial decret n.º 415. A Sicília, com a Sardenya, va haver-hi un fort moviment autonomista, i fins i tot separatista. En la Vall d'Aosta va servir per protegir la minoria francòfona i a Trentino-Tirol del Sud per a la protecció dels germanófons com es va determinar en l'Acord de París. En 1963 va ser constituïda la regió amb estatut especial Friül-Venècia Júlia, i en 1972 va entrar en vigor el nou estatut especial per al Trentino-Tirol del Sud.

## Referències

* ↑ «Text oficial de l'Acord de París». Arxivat de l'original el 2018-05-07. [Consulta: 11 març 2015].

## Enllaços externs

* Parlament Italià amb els decrets legislatius
# Hugo Ball

Hugo Ball (Pirmasens, Alemanya, 22 de febrer del 1886- Montagnola, Suïssa, 14 de setembre del 1927) va ser un poeta cofundador del moviment dadaista de Zúric. Va fundar el Cabaret Voltaire i la Galerie Dada.
Del moviment dadaista pot consultar-se el Dada Manifesto de Tzara (1918).
Molt implicat en política, a més de poesia va escriure articles periodístics, obres de teatre (va estudiar a l'escola d'art dramàtic de Max Reinhardt), novel·les i una biografia (Hermann Hesse). El maig del 1915, per escapar-se de la Primera Guerra Mundial, va migrar amb la seva companya Emmy Hennings, cantant de cabarets, a Suïssa. País neutral, on va viure la resta de la seva vida.

## Referències

* ↑ «Hugo Ball (1886-1927)». Find a Grave Memorial, 14-09-1927. [Consulta: 27 juny 2024].
* ↑ Motherwell, R.; Arp, J. The Dada Painters and Poets: An Anthology. Belknap Press of Harvard University Press, 1989, p. 30 (Documents of 20th century art). ISBN 978-0-674-18500-5.
* ↑ Ball, H.; Elderfield, J. Flight Out of Time: A Dada Diary. University of California Press, 1996, p. 30 (Documents of Twentieth-Century Art). ISBN 978-0-520-20440-9.
* ↑ «Tzara_Dada-Manifesto_1918». [Consulta: 27 juny 2024].
* ↑ Guides, R. Zurich (Rough Guides Snapshot Switzerland). Apa Publications, 2017, p. 13 (Rough Guides). ISBN 978-0-241-31497-5.

## Enllaços externs

* Mag Poesia: Selecció de poetes alemanys (català)
# Vevelstad

Vevelstad és un municipi situat al comtat de Nordland, Noruega. Té 506 habitants (2018) i la seva superfície és de 538.83 km². El centre administratiu del municipi és el llogaret de Forvika.
El municipi es troba al centre de Noruega, envoltat de muntanyes i fiords. Molts municipis formen part del Parc Nacional de Lomsdal-Visten. El llac Søre Vistvatnet es troba a la part sud-est del municipi dins del parc nacional. La majoria dels residents viuen al llarg de la costa o a l'illa de Hamnøya. La desembocadura del Velfjorden es troba a la part sud del municipi.

## Referències

* ↑ «Població l'1 de gener de 2018. Tot el país, comtats i municipis» (en anglès). Oficina Central d'Estadístiques de Noruega. [Consulta: 15 desembre 2018].
# Cotorra pit-roja

La cotorra pit-roja (Psittacula alexandri) és una espècie d'ocell de la família dels psitàcids que habita boscos i manglars des de Nepal i el nord de l'Índia, cap a l'est, per Myanmar, sud de la Xina i Indoxina fins a les illes Andaman, Java, Bali i les petites Nias i Simeulue, al sud-oest de Sumatra. Utilitzat com a ocell de gàbia, ha fugit del captiveri i se l'ha citat en llibertat a molts indrets, com ara els Països Catalans.

## Referències

* ↑ Fitxa de la cotorra del pit roig al SIOC Rev. 20/05/2012
# Dolph Schayes

Adolph Schayes (més conegut sota el nom de Dolph Schayes) (nascut el 19 de maig de 1928 a New York va ser un jugador estatunidenc de bàsquet, va ser escollit entre les millors jugadors del cinquantenari de l'NBA.
Dolph Schayes jugà a la NCAA als Violets de New York University de 1944 a 1948. Va ser campió de la NBA el 1955 i 12 vegades All-Star entre 1948 i 1964 amb els Syracuse Nationals
En el moment de la seva retirada, Schayes tenia els rècords de punts marcats, 19249 punts i partits jugats :1059.
Està al Basketball Hall of Fame. També va ser escollit entrenador (coach) de l'any 1966.
És pare del pivot de l'NBA Danny Schayes.

## Enllaços externs

* (anglès) NBA icon Dolph Schayes
* (anglès) Profil de Dolph Schayes Arxivat 2016-04-05 a Wayback Machine. sur le site basketball-reference.com
* (anglès) Profil d'entraîneur de Dolph Schayes sur le site basketball-reference.com
* (anglès) Profil de Dolph Schayes Arxivat 2009-08-31 a Wayback Machine. sur le site du Basketball Hall of Fame

## Referències

* ↑ «50 greatest players in NBA history» (en anglès).
# Anton Bolinder

Anton Bolinder (Los, 3 de juny de 1915 - 7 de desembre de 2006) fou un atleta suec, especialista en el salt d'alçada, que va competir durant la dècada de 1940.
En el seu palmarès destaca una medalla d'or en la prova del salt d'alçada del Campionat d'Europa d'atletisme de 1946. També guanyà dos campionats nacionals d'alçada, el 1946 i 1948.

## Millors marques

* Salt d'alçada. 1,99 metres (1946)

## Referències

* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 15 abril 2020].
* ↑ European Championships (Men). GBR Athletics. Consulta 2020-05-08.
* ↑ «Stora Grabbar». [Consulta: 8 maig 2020].
* ↑ «Track and Field Statistics». [Consulta: 8 maig 2020].
# Novokrivoixéino

Novokrivoixéino (en rus: Новокривошеино) és un poble de l'óblast de Tomsk, a Rússia, que el 2021 tenia 501 habitants.

## Referències

* ↑ Численность населения городских округов, муниципальных районов, городских и сельских поселений, городских населённых пунктов, сельских населённых пунктов. Том 1. Численность и размещение населения Томской области (Итоги Всероссийской переписи населения 2020 года (en rus).
# Sinacroneuria orientalis

Sinacroneuria orientalis és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Àsia.

## Referències

* 1 2 Yang, C. & D. Yang, 1995. Entomol. J. East China 4(1):1.
* ↑ uBio (anglès)
* ↑ Catalogue of Life (anglès)
* ↑ uBio (anglès)
* ↑ Plecoptera Species File (Version 1.1/4.0) (anglès)

## Enllaços externs

* Encyclopedia of Life (anglès)
* Perlidae Species Listing Arxivat 2011-01-16 a Wayback Machine. (anglès)
# Hugo Banzer Suárez

Hugo Banzer Suárez (Concepción, 10 de maig de 1926 - Santa Cruz de la Sierra, 5 de maig de 2002) va ser un general i polític bolivià, president de la República en 2 períodes: 1971-1978, mitjançant cop d'estat, i 1997-2001, mitjançant eleccions.
S'estima que durant el seu primer govern dretà uns 150 presoners polítics van ser desapareguts, havent-se oposat, posteriorment, en els soterranis del Ministeri d'Interior, cel·les de tortura i ossos humans.

## Referències

* ↑ BBC News, 5 de marzo de 2009, http://news.bbc.co.uk/2/hi/americas/7925694.stm
* ↑ Bolivia.com, 21 de febrero de 2008, http://www.bolivia.com/noticias/autonoticias/DetalleNoticia37562.asp
# Cotorra pitbruna

La cotorra pitbruna (Pyrrhura calliptera) és una espècie d'ocell de la família dels psitàcids que habita la selva humida de l'est de Colòmbia.
# Vex

Vex és un municipi del cantó suís del Valais, cap del districte d'Hérens. El poble està molt proper a la ciutat de Sion

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Dolphin

«Dolphin» té aquests significats:
* Dolphin (gestor de fitxers)
* Dolphin (emulador)
* Dolphin Telecom
* Dolphin Tale
# Anton Borrell Marcó

Anton Borrell Marcó (Reus, Baix Camp, 21 de desembre de 1939 - 1985), fou un polític català.
D'una família influent en l'àmbit local, va estudiar Dret a Barcelona i es va instal·lar com a advocat a la Ciutat Comtal, però tornà a Reus. Tenia també la carrera de magisteri i va donar classes, junt amb la seva dona, a l'Escola Maria Cortina, de la qual la seva mare n'era directora. El 1978 va ser un dels impulsors del setmanari Mestral, que no va tenir llarga vida. No va participar en política durant la transició; procedent de Convergència Socialista de Catalunya, va continuar al Partit dels Socialistes de Catalunya (PSC) i va ser nomenat el 1980 cap del Servei Territorial del Departament de Treball, i a les eleccions de 1982 va anar de primer a la seva ciutat. L'alcalde Carles Martí Massagué, de 76 anys, va deixar el lloc, que va ocupar Borrell el 1983 i llavors va deixar el seu càrrec a la Generalitat. Va redactar un projecte de creixement econòmic i urbanístic de Reus amb el nom de Pla de reactivació de la ciutat i va inaugurar el 1983 el nou Mercat del Carrilet, donant a la part sud de la ciutat un punt de venda a la menuda de productes de proximitat.
El 1985 va morir en un accident de trànsit a la carretera de Reus a Cambrils, la TV-3141. Els seus companys li van dedicar un monument al Parc de Sant Jordi.

## Referències

* 1 2 Olesti Trilles, Josep. Diccionari biogràfic de reusencs. Reus: l'Ajuntament, 1991, p. 137-138.
* ↑ Amigó, Ramon. Les places del mercat a la ciutat de Reus: (un assaig historicista). Reus: Centre de Lectura, 1999, p. 45. ISBN 8487873316.
# Novokrimski

Novokrimski - Новокрымский (rus) - és un khútor del krai de Krasnodar, a Rússia. Es troba als vessants septentrionals del Caucas occidental, a la capçalera del riu Kudako, a 15 km al nord-oest de Krimsk i a 97 km a l'oest de Krasnodar, la capital.
Pertany al municipi de Moldavànskoie.
# Sinacroneuria biocellata

Sinacroneuria biocellata és una espècie d'insecte plecòpter pertanyent a la família dels pèrlids.

## Etimologia

El seu nom científic fa referència a la presència de només dos ocels en aquesta espècie.

## Descripció

* Els adults tenen el cap amb una gran àrea de color marró fosc que cobreix els ocels, el pronot de color marró fosc amb rugositats disperses, les membranes de les ales transparents amb la nervadura marró, el segment del fèmur clar (tot i que lleugerament més fosc al llarg de la vora dorsal) i el de la tíbia marró.
* Les ales anteriors del mascle fan 16,5 mm de llargària.
* Ni la femella ni la larva no han estat encara descrites.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Àsia: Indoxina (el Vietnam).

## Referències

* ↑ Yang, C. & D. Yang, 1995. Entomol. J. East China 4(1):1.
* ↑ uBio (anglès)
* 1 2 3 4 Stark & Sivec, 2008. Studies on Sinacroneuria Yang & Yang (Plecoptera: Perlidae) with description of new species from China and Vietnam. Illiesia, 4(15):150-153.
* 1 2 Catalogue of Life (anglès)
* 1 2 Plecoptera Species File (Version 1.1/4.0) (anglès)
* ↑ Global Species Arxivat 2016-03-03 a Wayback Machine. (anglès)

## Enllaços externs

* Encyclopedia of Life (anglès)
# Isoperla sagittata

Isoperla sagittata és una espècie d'insecte plecòpter pertanyent a la família dels perlòdids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Nord-amèrica: el sud-est de Texas (els Estats Units).

## Referències

* ↑ Banks, 1906. Ent. News 17:175. «Enllaç».
* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ The Taxonomicon (anglès)
* 1 2 Plecoptera Species File (Version 1.1/4.0) (anglès)
* ↑ Global Species Arxivat 2016-03-03 a Wayback Machine. (anglès)
* ↑ The Aquatic Invertebrates of Texas (anglès)
* ↑ NatureServe (anglès)
* ↑ Flyfishing Entomology - North American Stoneflies (anglès)
* ↑ Perlodidae Species Listing (anglès)
* ↑ Stoneflies of the United States (anglès)
* ↑ Stoneflies of Texas (anglès)
* ↑ Stanley W. Szczytko i Kenneth W. Stewart, 1977. The Stoneflies (Plecoptera) of Texas. Transactions of the American Entomological Society (1890-). Vol. 103, Núm. 2, pàgs. 327-378. «Enllaç».